ઉલ્લેખનીય છે કે, ઇસ્લામાબાદ જેલમાં 40 મિનિટની મુલાકાત અધૂરી મુલાકાત હતી. કુલભૂષણ જાધવ અને તેમના માતા-પત્ની વચ્ચે કાચની મોટી આડશ હતી. કુલભૂષણ જાધવ સાથેની મુલાકાત દરમિયાન તેમના પત્ની અને માતાને મંગળસૂત્ર, બંગડી અને ચાંદલો કાઢવાની ફરજ પાડવામાં આવી હતી, જે અંગે વિદેશ મંત્રાયલે નારાજગી વ્યક્ત કરી હતી. વિદેશ મંત્રાયલના પ્રવક્તા રવીશ કુમારે કહ્યું કે, સુરક્ષાના નામે તેમની સાંસ્કૃતિક અને ધાર્મિક ભાવનાઓનું અપમાન કરવામાં આવ્યું. ભારતની આ નારાજગી સામે હવે પાકિસ્તાને સફાઇ આપી છે. પાકિસ્તાન સરકારે કહ્યું કે, ભારતનો આરોપ આધારહિન છે. કુલભૂષણ જાધવ એક જાસૂસ અને આતંકી છે, જેણે પોતાનો ગુનો કબૂલ કરી લીધો છે. ભારતને આ મુલાકાત સામે વાંધો હતો, તો ડેપ્યૂટી હાઇકમિશ્નરે એ જ સમયે આપત્તિ જાહેર કરવી જોઇતી હતી.